<http://schema.org/articleBody>
"En menys de 24 hores, Sir Alex Ferguson (Glasgow, 1941) es pot deixar caure per un m\u00EDting del Partit Laborista i per una cursa de cavalls plena de luxe. Aquest escoc\u00E8s que va cam\u00ED dels 70 anys s&amp;#039;ha convertit en una figura ic\u00F2nica del futbol brit\u00E0nic. Amb 25 anys acumulats de feina al Manchester United, Ferguson \u00E9s amb dret propi la figura m\u00E9s important en la hist\u00F2ria dels red devils .Nascut en una fam\u00EDlia molt humil a Glasgow, Ferguson va ser jugador de futbol amateur mentre treballava als molls de Govan. Aqu\u00ED va descobrir el valor de la feina ben feta i tamb\u00E9 va entrar en contacte amb el socialisme. Delegat sindical de jove, a Ferguson el futbol el va salvar de la mala vida, diu el seu germ\u00E0, ja que el seu car\u00E0cter i les seves idees pol\u00EDtiques no agradaven gaire als empresaris.El poder del futbolPer\u00F2 mig segle m\u00E9s tard aquest idealista \u00E9s un sir brit\u00E0nic carregat de diners que inverteix en cavalls de pura ra\u00E7a. I tot, gr\u00E0cies al futbol. Ferguson va ser en el seu moment en jugador correcte que va jugar finals de copa, amb el Rangers, club del qual va marxar segons es diu per una errada en una final de copa davant del Celtic. O perqu\u00E8 tenia una dona cat\u00F2lica i jugava al club protestant de Glasgow, segons d&amp;#039;altres. Fos pel que fos, el 1971 Ferguson estava jugant al Falkirk amb 30 anys. Aquell any naixia un tal Pep Guardiola.Ferguson no es va fer gaire fam\u00F3s com a jugador, per\u00F2 com a t\u00E8cnic ha aixecat una fortuna. Va obrir-se pas en equips petits, va fer-se popular amb l&amp;#039;Aberdeen i quan el United el va reclutar el 1986 per aixecar un club desballestat, aquest escoc\u00E8s addicte a la feina -diuen que s&amp;#039;hi pots estar setze hores al dia- va convertir els red devils en el club m\u00E9s gran d&amp;#039;Anglaterra.&amp;quot;Ferguson \u00E9s competitiu, orgull\u00F3s com a bon escoc\u00E8s i un treballador nat. \u00C9s nota que no ha oblidat les seves arrels i que sap que la clau de tot \u00E9s treballar fort&amp;quot;, comenta l&amp;#039;escoc\u00E8s Steve Archibald, exjugador del Bar\u00E7a i de l&amp;#039;Aberdeen, on va ser entrenat per Fergie. &amp;quot;Quan es queda a soles amb tu pot arribar a fer por. Imposa molt i mana. Ara, sap motivar com pocs; potser perqu\u00E8 tens por de tornar a ser esbroncat&amp;quot;, bromeja un Archibald que va patir en primera persona alguns dels atacs d&amp;#039;ira del t\u00E8cnic en actiu que fa m\u00E9s anys que \u00E9s al c\u00E0rrec.Un Ferguson que busca la seva tercera Champions. Un Ferguson que mai en t\u00E9 prou. Tant li fan la fama, els diners o els t\u00EDtols. Si no guanya, \u00E9s de nou aquell sindicalista emprenyat que amb 20 anys desafiava el poder. Ara ell \u00E9s el poder."^^<http://www.w3.org/2001/XMLSchema#string>
<http://www.ara.cat/esports/sindicalista-socialista-sir-britanic_0_488351202.html>